ทุกๆปี แค่เฉพาะในสหรัฐอเมริกา
คู่รัก 2,077,000 คู่
ได้ตัดสินใจ ทางกฎหมายและทางใจ
ที่จะใช้เวลาที่เหลือในชีวิต ร่วมกัน
(เสียงหัวเราะ)
และจะไม่มีเซ็กซ์กับคนอื่นอีก
ตลอดไป
ผู้ชายซื้อแหวน ส่วนผู้หญิงก็ซื้อชุดแต่งงาน
พวกเขาออกไปชอปปิ้ง
ซื้อหาทุกๆอย่าง
เธอพาเขาไปที่อาร์เธอร์เมอร์เรย์
เข้าคลาสเต้นลีลาศ
และในที่สุด วันนั้นก็มาถึง
วันที่พวกเขาได้ยืนต่อหน้าพระเจ้าและต่อหน้าครอบครัว
แล้วก็คนที่เคยเป็นหุ้นส่วนทางธุรกิจกับพ่อของฝ่ายหญิง
พวกเขาสาบานว่า จะไม่มี
ไม่มี ความยากจนข้นแค้น
ไม่มี โรคร้ายใดๆ
หรือเรื่องทุกข์ใจหนักหนาที่สุดเรื่องไหน
จะทำให้พวกเขาท้อแท้และสิ้นหวัง
ในความรักและภักดี ของกันและกันได้เลย
(เสียงหัวเราะ)
ดูพวกบ้าที่มองโลกในแง่ดีพวกนี้สิ
พวกเขาสัญญาที่จะรักและดูแลซึ่งกันและกัน
ผ่านความผันผวนเวลาใกล้หมดประจำเดือน
รักกัน แม้จะเข้าสู่ช่วงเวลาแย่ๆในวัยกลางคน
รักกัน แม้น้ำหนักตัวจะเพิ่มขึ้นมาอีก 50 ปอนด์
รักกัน จนถึงวันนั้น
วันที่ใครคนใดคนหนึ่ง
ได้นอนหลับอย่างสบาย
เพราะว่า เธอจะไม่ต้องฟังเสียงกรนอีกต่อไป ยังไงล่ะ
หลังจากนั้น ก็ได้เวลาเมาจนหัวราน้ำ
เล่นละเลงเค้กบนหน้าอีกฝ่าย พร้อมทำท่า "มาการีน่า"
และเราก็ไปรวมกันอยู่ที่นั่น
เรามอบผ้าขนหนูและเครื่องปิ้งขนมปัง เป็นของขวัญแก่บ่าวสาว
ร่วมกันดื่มเหล้าฟรีๆ
และโปรยเมล็ดพืชแก่พวกเขา
งานแต่งงานก็เป็นแบบนี้ทุกครั้ง
ถึงแม้ พวกเราจะทราบว่า
ในทางสถิติแล้ว
ครึ่งนึงของคู่แต่งงาน จะจบชีวิตคู่ด้วยการหย่าร้างภายใน10ปี
(เสียงหัวเราะ)
จริงอยู่ ที่คู่แต่งงานอีกครึ่งนึงที่เหลือ ไม่ได้หย่า ใช่มั๊ยคะ
พวกเขาก็แค่ค่อยๆหลงลืมวันครบรอบแต่งงาน
ทะเลาะกัน ว่าจะไปเที่ยวที่ไหนช่วงวันหยุด
หรือไม่ก็เถียงกันว่า
จะใส่กระดาษทิชชู่
ให้หันไปทางไหนดี
แต่ก็ยังมีบางคู่
ที่ยังคงมีความสุขกับกับการอยู่ด้วยกันจนแก่
แก่จนขนาดที่ ไม่มีฟันจะเคี้ยวอาหารได้อีก
นี่แหละค่ะ ที่นักวิจัยอยากรู้ว่าทำไม
ก็ คือว่า มันไม่เห็นต้องทำการทดลองแบบมีตัวควบคุมอะไรซับซ้อน
เพื่อที่จะหาคำตอบว่า อะไรที่ทำให้การแต่งงานไปไม่รอด
การไม่เคารพซึ่งการและกัน ความเบื่อ
ใช้เวลาเล่นเฟสบุ๊คเยอะเกินไป
หรือว่าไปมีเซ็กซ์กับคนอื่น
แต่คุณก็สามารถปฏิบัติตรงกันข้ามกับสิ่งที่กล่าวมาได้
เคารพกันและกัน ใช้ชีวิตให้น่าตื่นเต้น
ตัดขาดตัวเองจากโลกอินเตอร์เน็ต
รักเดียวใจเดียว
แต่ชีวิตรักก็ยังตกนรกได้อยู่ดี
แล้วมันเกิดอะไรขึ้นกับคู่ที่ไม่เป็นอย่างนั้นล่ะ
คู่รักที่อยู่กันได้
จนกระทั่งฝังร่างไว้ข้างๆกัน
พวกเค้าทำยังไงกันเหรอ?
พวกเขาอะไรถูกต้อง
เราเรียนรู้อะไรจากพวกเขาได้บ้าง
แล้วถ้าคุณนอนหลับอย่างมีความสุขคนเดึยวอยู่แล้ว
จะหยุดสิ่งที่คุณกำลังทำอยู่
แล้วมุ่งมั่นทุ่มเท
ในการตามหาใครสักคนที่แสนพิเศษ
ไว้ทำอะไรให้คุณหงุดหงิดรำคาญไปตลอดชีวิตเพื่ออะไร
คืออย่างนี้นะคะ นักวิจัยใช้เงินภาษีของพวกคุณกว่าพันล้านดอลลาร์
เพื่อพยายามหาคำตอบในเรื่องนี้
พวกเขาสะกดรอยตามพฤติกรรมของคู่รักที่มีความสุขสุดๆ
ศึกษาทุกการเคลื่อนไหว ทุกกริยาท่าทาง
และพยายามระบุให้ชัดเจน ว่าอะไร
ที่ทำให้พวกเขาแตกต่าง
จากเพื่อนบ้านและเพื่อนๆที่น่าสงสาร
และก็ได้คำตอบแล้วค่ะ
เรื่องราวความรักที่ประสบความสำเร็จทั้งหลาย
มี 2-3 ปัจจัยที่คล้ายกัน
ที่มากกว่าการที่พวกเค้าไม่เคยมีเซ็กซ์กับคนอื่นที่ไม่ใช่สามีภรรยา
อย่างเช่น ในชีวิตแต่งงานที่มีความสุขที่สุด
ภรรยาจะผอมเพรียวและดูดีกว่าฝ่ายสามี
(เสียงหัวเราะ)
ใช่มั๊ยล่ะคะ เห็นได้ชัดเลย
นี่แหละ เห็นได้ชัด ว่าสิ่งนี้แหละที่นำพวกเขาไปสู่ความสุข
เพราะว่า ผู้หญิง พวกเราใส่ใจตัวเอง
พยายามรักษาหุ่นและทำให้ตัวเองดูดีอยู่เสมอ
ในขณะที่ผู้ชายสนใจแต่เรื่องบนเตียง
โดยเฉพาะกับผู้หญิงในอุดมคติ
ที่แสนจะผอมเพรียวและดูดีกว่าพวกเขา
งานวิจัยนี้ทำให้เรารู้ว่า
เราไม่จำเป็นต้องเชื่อตามคำแนะนำ
ที่ว่าผู้หญิงจำเป็นต้องผอมเท่านั้น ถึงจะมีความสุข
ก็แค่ต้องผอมกว่าคู่รักของเราก็เท่านั้นพอ
ทีนี้แทนที่เราจะต้องพยายามอย่างสุดๆ
เพื่อควบคุมอาหารและออกกำลังกาย
เราก็แค่รอให้พวกผู้ชายค่อยๆอ้วนขึ้น
ง่ายๆเลย เราก็อาจจะอบพายซักนิดหน่อย
เป็นข้อมูลที่ง่ายใช่มั๊ยล่ะ
และมันก็ไม่ยุ่งยากเลยด้วย
งานวิจัยยังบอกเราอีกว่า
คู่รักที่มีความสุขที่สุด
ก็คือคู่ที่เน้นการใช้ชีวิตแบบคิดบวก
ตัวอย่างเช่น ภรรยาที่มีความสุข
แทนที่จะบอกสามีว่า เขากำลังอ้วนลงพุงขึ้น
หรือแนะนำให้เขาออกไปวิ่งออกกำลังกายบ้าง
เธอก็เลือกที่จะพูดว่า
โอ้โห ที่รัก ขอบคุณมากที่คุณเลือกไว้หุ่นแบบนี้
เพื่อทำให้ฉันรู้สึกว่าฉันผอมกว่าคุณเยอะเลย
นี่แหละค่ะ คู่รักที่มองเห็นเรื่องดีๆได้ในทุกสถานการณ์
เยี่ยมไปเลย ถึงแม้ว่า
เราสูญเสียทุกสิ่งทุกอย่างไปในกองเพลิง
แต่ก็ยังโชคดี เรายังเหลือพื้นที่ตรงนี้ ให้นอนแหงนมองดาว
และสิ่งดีๆอีกอย่างที่คุณตัวอ้วนได้เท่านี้
ก็เพื่อให้ความอบอุ่นแก่พวกเรานี่เอง
การศึกษาวิจัยเรื่องนึงที่ฉันชอบมาก
เค้าว่า ยิ่งฝ่ายสามีตั้งใจจะช่วยทำงานบ้านมากเท่าไหร่
ยิ่งเพิ่มแรงดึงดูดใจ ให้กับภรรยามากขึ้น
ต้องมีงานวิจัยบอก เราถึงจะรู้นะเนี่ย
ทำไมเหรอคะ
ยิ่งภรรยาสนใจสามีมากขึ้น พวกเขายิ่งมีเซ็กซ์เพิ่มขึ้นด้วย
ยิ่งมีเซ็กซ์มากขึ้น สามียิ่งต้องทำดีกับภรรยามากขึ้น
ยิ่งทำดีกับภรรยามากขึ้น
ภรรยาจะยิ่งบ่นจู้จี้น้อยลง เวลาสามีทิ้งผ้าเช็ดตัวเปียกๆไว้บนเตียง
และในที่สุด พวกเขาก็จะครองรักกันอย่างมีความสุข ตลอดไป
พูดง่ายๆว่า คุณผู้ชายทั้งหลาย พวกคุณควร
ช่วยทำงานบ้านเพิ่มซักนิดนะคะ
นี่คืออีกสิ่งหนึ่งที่น่าสนใจ
การศึกษาเรื่องนึง พบว่า
คนที่ยิ้มตอนถ่ายรูป สมัยที่ยังเป็นเด็ก
จะมีโอกาสน้อยที่จะหย่าร้างกัน
นี่คือเรื่องที่เรานำมาศึกษากันจริงๆ
ให้ฉันได้อธิบายอีกซักหน่อย
ผลการวิจัยไม่ได้ให้ความสนใจเกี่ยวกับ
รายงานการวัดระดับความสุขของตนเองในช่วงชีวิตวัยเด็ก
หรือศึกษาไดอารี่เก่าๆ
ข้อมูลทั้งหมดได้มาจาก
การสังเกตดูว่าคนนั้นดูมีความสุข
จากภาพถ่ายสมัยเด็กเหล่านี้
ฉันไม่ทราบ ว่าพวกคุณในที่นี้อายุกันเท่าไหร่
แต่ตอนที่ฉันยังเป็นเด็กอยู่นั้น
พ่อแม่พวกเราถ่ายรูป ด้วยกล้องถ่ายรูปแบบพิเศษ
พวกเขาใช้บางอย่างที่เราเรียกว่าฟิล์ม
และพระเจ้า ฟิล์มเป็นอะไรที่แพงมากสมัยนั้น
พวกเค้าไม่ได้ถ่ายรูปคุณ300แอคชั่น
ด้วยโหมดถ่ายรัวๆ ของกล้องดิจิตอล
เพื่อเลือกรูปที่น่ารักที่สุด รูปที่ยิ้มหวานที่สุด
สำหรับการ์ดวันคริสต์มาส
โอ๊ย ไม่มีหรอก
พวกเขาจับคุณแต่งตัว บังคับให้คุณยืนตรงนั้น
แล้วยิ้มให้กล้องซังกะบ๊วยนี่ ตามที่พวกเขาบอก
ไม่งั้น จะไม่มีการจัดปาร์ตี้วันเกิดของคุณ
แต่ก็เหอะ ฉันมีรูปถ่ายในวัยเด็ก
ที่สุดเสแสร้งมีความสุขอยู่เป็นกองๆเลย
แต่ฉันดีใจนะคะ ที่อย่างน้อยพวกเขาก็ทำให้ฉันดูไม่เหมือนคนที่
จบชีวิตรักลงด้วยการหย่าร้าง
ทีนี้ มีอะไรที่พวกคุณจะทำได้บ้าง
เพื่อปกป้องการแต่งงานของคุณ
อย่างแรกคือ ห้ามได้รางวัลนักแสดงยอดเยี่ยมในการประกวดออสการ์
(เสียงหัวเราะ)
นี่ฉันจริงจังนะคะ
เบ็ตตี้ เดวิส, โจแอน ครอว์ฟอร์ด, ฮัลลี เบอร์รี, ฮิลลารี สแวงค์
แซนดร้า บูลล็อค, รีส วิเธอร์สปูน
ทั้งหมดนี้ โสด ค่ะ
เพียงไม่นานหลังจากกลับบ้านพร้อมรูปปั้นที่ว่านั่น
พวกเขาเรียกมันว่า คำสาปออสการ์
มันคือจุมพิตแห่งความตาย ของการแต่งงาน
และเป็นสิ่งที่ควรเลี่ยง
ไม่ใช่เฉพาะความสำเร็จจากการแสดงหนังเท่านั้น
ที่อันตราย
ปรากฏว่า การดูหนังโรแมนติก คอมเมดี้
ก็ทำให้ความพึงพอใจในความสัมพันธ์ลดต่ำลง
(เสียงหัวเราะ)
เห็นได้ชัดว่า การตระหนัก
ว่าชีวิตอย่างนั้นอาจจะเกิดขึ้นกับเราก็ได้นะ
แต่ก็เห็นได้ชัดว่ายังไม่เกิดขึ้น และคงจะไม่มีวัน
ทำให้ชีวิตของเรามันช่างดูเหมือนแย่จนสุดจะทน
เมื่อเปรียบเทียบกับชีวิตในหนัง
และในทางทฤษฎีแล้ว
สมมุติว่า ถ้าเราเลือกชมภาพยนตร์เกี่ยวกับการฆาตกรรมอันโหดร้าย
หรือไม่ก็พระเอกตายเพราะถูกรถชนเข้าอย่างจัง
สุดท้ายเราก็เดินออกจากโรงหนัง
คิดได้ว่า ชีวิตเราตอนนี้ช่างมีความสุขดีเหลือเกิน
ดูเหมือนว่าการดื่มเหล้า
ก็เป็นอะไรที่แย่ สำหรับการแต่งงานของคุณ
ใช่
ฉันคงไม่ต้องบอกคุณ เกี่ยวกับเรื่องนี้ได้
เพราะแค่อ่านแต่พาดหัวก็เข้าใจพอแล้ว
เรื่องน่ากลัวสุดๆ คือเรื่องนี้ค่ะ
การหย่า ถือเป็นโรคติดต่อ
เรื่องจริงนะคะ เวลาที่เพื่อนหรือคนใกล้ชิดของคุณหย่าร้าง
มันจะเพิ่มโอกาสที่คุณจะตัดสินใจหย่า
ถึงร้อยละ 75 ทีเดียว
ฉันต้องสารภาพว่า ฉันไม่ค่อยเข้าใจเรื่องนี้เลย
สามีฉัน และตัวฉันเอง
เคยเห็นเพื่อนบางคนจัดการแบ่งทรัพย์สิน
หลังจากนั้นก็ต้องต่อสู้สุดๆ
ที่จะอยู่แบบคนโสด ที่อายุขนาดนี้
ในยุคที่มีทั้งส่งข้อความลามก
ไวอากร้า บริการเวปหาคู่
จนฉันอดคิดไม่ได้ว่า พวกเขาช่วยคู่ของฉัน
มากกว่าการไปปรึกษาหมอซะอีก
ตอนนี้คุณคงแปลกใจแล้วล่ะสิ
ทำไมยังมีอีกหลายคนที่ยังอยากแต่งงานอยู่ดี
คืออย่างนี้ค่ะ รัฐบาลสหรัฐอเมริกา
ได้รวบรวมสถิติ ผลประโยชน์ทางกฏหมายมากกว่าหนึ่งพันข้อ
ที่ได้จากการจดทะเบียนสมรส
หนึ่งในนั้น รวมถึง สิทธิในการเข้าเยี่ยมในคุก ด้วย
แต่ฉันหวังว่าคุณคงไม่เคยต้องใช้สิทธินั้นนะคะ
แต่นอกเหนือจากผลประโยชน์ที่ได้จากรัฐอย่างมากมายนี้
คนที่แต่งงานแล้วยังหาเงินได้มากกว่า
มีสุขภาพดีกว่า
ทั้งทางร่างกายและจิตใจ
เรามีลูกที่ มีความสุข มีความมั่นคงในชีวิต
และประสบความสำเร็จมากกว่า
เรามีเซ็กซ์
มากกว่าพวกเพื่อนเราที่เป็นโสด
คุณเชื่อที่ฉันบอกมั๊ยล่ะ
เรายังมีอายุยืนยาวกว่า
ซึ่งก็เป็นเรื่องที่ดีไม่น้อยที่คุณจะ
แต่งงานกับใครซักคนที่คุณชอบเค้ามาก
ตั้งแต่แรก
ตอนนี้ ถ้าคุณยังไม่มี
ความสุขที่ได้จากการกรอกฟอร์มภาษีร่วมกัน
ฉันก็บอกคุณไม่ได้ ว่าจะหาคนที่ชอบทำงานบ้านได้ที่ยังไง
แบบที่มีความน่าสนใจ ดึงดูดใจ พอดีกับเรา
คนแบบที่ชอบดูหนังสยองขวัญ และมีเพื่อนไม่มากนัก
หรือคนที่ใกล้จะหย่า
แต่ฉันแค่อยากเป็นกำลังใจ ให้พวกคุณลอง
เพราะว่า ผลประโยชน์ ที๋ฉันชี้ให้คุณเห็น
เป็นสิ่งที่มีความหมาย
ไม่ว่าคุณจะแต่งงานแล้ว หรือกำลังตามหาสิ่งนี้อยู่
ฉันเชื่อว่าการแต่งงานเป็นธรรมเนียมที่ยึดถือกันมา
คุ้มค่าแก่การไขว่คว้า และรักษามันเอาไว้
ฉันหวังว่า คุณจะใช้ข้อมูลที่ฉันบอกคุณในวันนี้
ชั่งน้ำหนัก หาจุดแข็งของคุณ
กับปัจจัยเสี่ยงของตัวคุณเอง
ในชีวิตการแต่งงานของฉัน
ฉันพูดได้ว่า ฉันทำสิ่งที่โอเคแล้ว
และชีวิตฉัน
ฉันมีสามีที่แสนจะผอมเพรียว
และรูปหล่อ อย่างไม่น่าเชื่อ
ดังนั้น ฉันเลยพยายามจะทำให้เขาอ้วนขึ้นเรื่อยๆ
ก็อย่างที่ฉันบอกนั่นแหละค่ะ พวกเรามีเพื่อนที่เคยหย่าร้าง
เพื่อนที่ในใจลึกๆของเขาแล้ว
ก็คงพยายามอยากให้เราเลิกกัน
ดังนั้น เราควรระวังในเรื่องนี้
ที่เราทำ ก็แค่ค๊อกเทลซักแก้วสองแก้ว
ในทางกลับกัน
ฉันมีรูปที่ฉันแสร้งมีความสุข
และสามีของฉัน ยังอยู่ที่บ้าน ทำอะไรต่างๆนานา
และเขาก็มีความสุขกับการที่ไม่เคยต้องดู
หนังโรแมนติกคอมเมดี้ ตลอดช่วงเวลาที่เค้ายังอยู่
ดังนั้น ฉันทำสิ่งทั้งหลายเหล่านี้ได้แล้ว
แต่ฉันก็ไม่ได้อยู่นิ่ง
ฉันยังพยายามอย่างมากที่สุด
เพื่อจะได้ไม่ได้รับรางวัลออสการ์ในเร็วๆนี้
และเพื่อสิ่งดีๆ สำหรับความรักของคุณ
ฉันก็อยากให้พวกคุณทำเช่นกัน
แล้วเจอกันที่บาร์นะคะ
(เสียงปรบมือ)